— Моладзь з’яўляецца галоўным рэсурсам грамадства, таму пытанні паляпшэння становішча маладых людзей, стварэння ўмоў для рэалізацыі іх творчага і навуковага патэнцыялу знаходзяцца на першым плане, — адзначыў падчас ІІІ пленума Цэнтральнага камітэта Беларускага прафесійнага саюза работнікаў адукацыі і навукі старшыня галіновага прафсаюза Аляксандр Аляксандравіч Бойка. — Дадатковыя гарантыі для моладзі вызначаюцца ў калектыўных дагаворах ці пагадненнях паміж установамі адукацыі і прафсаюзнымі арганізацыямі навучэнцаў. Падкрэслю: узровень такіх гарантый не можа быць меншым, чым у нашым галіновым пагадненні.